CELEX: 32003R1809
Language: da
Date: 2003-10-15 00:00:00
Title: Kommissionens forordning (EF) nr. 1809/2003 af 15. oktober 2003 om ændring af Europa-Parlamentets og Rådets forordning (EF) nr. 999/2001 for så vidt angår regler for import af levende kvæg og produkter af kvæg, får og geder fra Costa Rica og Ny Kaledonien (EØS-relevant tekst)

Avis juridique important

|

32003R1809

Kommissionens forordning (EF) nr. 1809/2003 af 15. oktober 2003 om ændring af Europa-Parlamentets og Rådets forordning (EF) nr. 999/2001 for så vidt angår regler for import af levende kvæg og produkter af kvæg, får og geder fra Costa Rica og Ny Kaledonien (EØS-relevant tekst)  

EU-Tidende nr. L 265 af 16/10/2003 s. 0010 - 0011

Kommissionens forordning (EF) nr. 1809/2003af 15. oktober 2003om ændring af Europa-Parlamentets og Rådets forordning (EF) nr. 999/2001 for så vidt angår regler for import af levende kvæg og produkter af kvæg, får og geder fra Costa Rica og Ny Kaledonien(EØS-relevant tekst)KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Europa-Parlamentets og Rådets forordning (EF) nr. 999/2001 af 22. maj 2001 om fastsættelse af regler for forebyggelse af, kontrol med og udryddelse af visse transmissible spongiforme encephalopatier(1), senest ændret ved Kommissionens forordning (EF) nr. 1139/2003(2), særlig artikel 23, stk. 1, ogud fra følgende betragtninger:(1) Den Videnskabelige Styringskomité konkluderede i udtalelse af 11. maj 2001 om den geografiske BSE-risiko i Costa Rica, at BSE-forekomst hos kvæg af national oprindelse er meget usandsynlig i Costa Rica. Costa Rica blev derfor opført på listen over lande, der ikke er omfattet af bestemte TSE-handelsbetingelser vedrørende levende kvæg og produkter af kvæg, får og geder.(2) I sin ajourførte udtalelse af 10. april 2003 om den geografiske BSE-risiko i visse tredjelande ændrede Den Videnskabelige Styringskomité sin udtalelse af 11. maj 2001 og konkluderede, at BSE-forekomst hos kvæg af national oprindelse i Costa Rica er usandsynlig, men ikke udelukket. Costa Rica bør derfor ikke længere være fritaget for handelsbetingelserne vedrørende levende kvæg og produkter af kvæg, får og geder.(3) Den Videnskabelige Styringskomité konkluderede i udtalelse af 6. marts 2003 om den geografiske BSE-risiko i Ny Kaledonien, at BSE-forekomst hos kvæg af national oprindelse er meget usandsynlig i Ny Kaledonien. Ny Kaledonien bør derfor opføres på listen over lande, der ikke er omfattet af bestemte TSE-handelsbetingelser vedrørende levende kvæg og produkter af kvæg, får og geder.(4) Forordning (EF) nr. 999/2001 bør derfor ændres i overensstemmelse hermed.(5) De i denne forordning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -UDSTEDT FØLGENDE FORORDNING:Artikel 1Bilag XI til forordning (EF) nr. 999/2001 ændres som angivet i bilaget til nærværende forordning.Artikel 2Denne forordning træder i kraft på tyvendedagen efter offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 15. oktober 2003.På Kommissionens vegneDavid ByrneMedlem af Kommissionen(1) EFT L 147 af 31.5.2001, s. 1.(2) EUT L 160 af 27.6.2003, s. 22.BILAGBilag XI ændres således:1) I afsnit A, punkt 15, litra b), affattes landelisten således:"- Argentina- Australien- Botswana- Brasilien- Chile- El Salvador- Island- Namibia- Ny Kaledonien (fransk territorium)- New Zealand- Nicaragua- Panama- Paraguay- Singapore- Swaziland- Uruguay- Vanuatu."2) Afsnit D, punkt 3, affattes således:"3. Punkt 2 gælder ikke ved import af kvæg, der er født og udelukkende opdrættet i følgende lande:- Argentina- Australien- Botswana- Brasilien- Chile- El Salvador- Island- Namibia- Ny Kaledonien (fransk territorium)- New Zealand- Nicaragua- Panama- Paraguay- Singapore- Swaziland- Uruguay- Vanuatu."